[{"text_idx": "#000001", "text": "Oes yna ffordd 'iawn' o siarad Cymraeg? Fel rhan o gyfres o eitemau Agwedd@Iaith mae Cymru Fyw wedi gofyn i Dr Iwan Wyn Rees - sy'n gweithio ar brosiect gyda'r nod o gyflwyno tafodieithoedd y Gymraeg i actorion a sgriptwyr - am ei farn."}, {"text_idx": "#000002", "text": "A hithau'n flwyddyn academaidd newydd yn ein prifysgolion, mae'n siw\u0302r fod nifer o ddarpar fyfyrwyr yn edrych ymlaen at fywyd prifysgol am y tro cyntaf. Rhan gyffrous o'r profiad hwnnw yw cyfarfod a\u0302 phobl newydd, a dyfalu o ba ran o'r wlad maent yn dod ar sail eu tafodiaith."}, {"text_idx": "#000003", "text": "Mae nifer o Gymry Cymraeg wrth gwrs yn ymhyfrydu yn iaith ardaloedd eu mebyd, a rhai fel petaent yn gwneud ati i daflu ambell 'su'mai wa\u0302', 'nene ene' neu 'hwnco mynco' i mewn i sgwrs!"}, {"text_idx": "#000004", "text": "Fodd bynnag, wrth drafod tafodieithoedd, mae tuedd yn y Gymru sydd ohoni i ystyried amrywiadau 'traddodiadol' yn unig - hen eiriau hynod, os mynnwch. Rhaid cofio fod 'tafodieithoedd newydd' i'w cael hefyd yng Nghymru, ac mai'r rhain sydd fwyaf cyffredin bellach mewn nifer o ysgolion Cymraeg."}, {"text_idx": "#000011", "text": "Byddai rhai yn mynd ymhellach ac yn honni mai diffyg goddefgarwch a pharch tuag at amrywiadau newydd sy'n achosi i nifer o bobl fod yn ansicr yn eu Cymraeg, a bod hynny yn y pen draw yn achosi iddynt droi i'r Saesneg, gan beidio a\u0302 throsglwyddo Cymraeg i'w plant."}, {"text_idx": "#000015", "text": "Mae'n bosibl felly mai'r ffordd orau o gynyddu hyder disgyblion yn eu Cymraeg yw eu trwytho yn gynnar (yn yr ysgolion cynradd hyd yn oed) yn rheolau gramadegol yr iaith."}, {"text_idx": "#000019", "text": "Os ydym am i'r Gymraeg ddatblygu fel iaith broffesiynol arferol drwy Gymru, mae'n rhaid i'n hysgolion yn fy marn i ysgwyddo cyfrifoldeb a sicrhau bod modd i'w disgyblion gyfathrebu yn hyderus ac yn raenus yn y Gymraeg."}, {"text_idx": "#000020", "text": "Testun pryder i mi felly yw diffyg hyder ieithyddol llawer o gyn-ddisgyblion ar draws Cymru sydd wedi derbyn addysg Gymraeg."}, {"text_idx": "#000021", "text": "Disgrifiad o\u2019r llun, Ai iaith y dosbarth yn unig yw'r Gymraeg?"}, {"text_idx": "#000023", "text": "Prif Straeon'Cyfle i bob disgybl siarad Cymraeg yn hyderus'Published5 awr yn o\u0302l'Cymru wedi methu a\u0302 gwario \u00a3155m yn ystod Covid'Published4 awr yn o\u0302lEthol Humza Yousaf yn arweinydd newydd yr SNPPublished24 munud yn o\u0302l"}, {"text_idx": "#000024", "text": "'Cyfle i bob disgybl siarad Cymraeg yn hyderus'"}, {"text_idx": "#000033", "text": "Luka Modric\u0301, a'r rhwystrau eraill ar y llwybr i Euro 2024"}]